ศบค.พบติดเชื้อโควิดใหม่ 70 ราย ดันป่วยสะสมเฉียด 2.6 หมื่นคน
ศบค.พบติดเชื้อโควิดใหม่ 70 ราย ดันป่วยสะสมเฉียด 2.6 หมื่นคน
ศบค.พบติดเชื้อโควิดใหม่ 70 ราย ดันป่วยสะสมเฉียด 2.6 หมื่นคน
28 ก.พ. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ติดเชื้อรายใหม่ 70 ราย ประกอบด้วย ผู้ติดเชื้อในประเทศจากระบบเฝ้าระวังและระบบบริการฯ 43 ราย มาจากจังหวัดสมุทรสาคร 39 ราย ปทุมธานี 2 ราย ชลบุรี 1 ราย และนครปฐม 1 ราย
ส่วนที่จากค้นหาผู้ติดเชื้อเชิงรุกในชุมชน 19 ราย มาจากจังหวัดสมุทรสาคร 10 ราย และปทุมธานี 9 ราย และผู้ที่เดินทางมาจากต่างประเทศและเข้าพักในสถานที่กักกันที่รัฐจัดให้ 8 ราย มาจากสหรัฐอาหรับเอมิเรตส์ 3 ราย เยอรมนี 2 ราย แคนาดา 1 ราย สวิตเซอร์แลนด์ 1 ราย และสหรัฐอเมริกา 1 ราย
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 25,951 ราย แบ่งเป็นผู้ป่วยที่ติดเชื้อภายในประเทศ 8,664 รายและการตรวจคัดกรองเชิงรุก 14,517 ราย ส่วนผู้เดินทางมาจากต่างประเทศ 2,770 ราย โดยมีผู้ป่วยรักษาหายแล้ว25,128 ราย เพิ่มขึ้น 106 ราย ยอดผู้เสียชีวิตสะสมอยู่ที่ 83 ราย
ขณะที่สถานการณ์การระบาดของไวรัสโควิด-19 ทั่วโลก มียอดผู้ติดเชื้อสะสมรวมทั้งสิ้น 114,365,592 ราย เสียชีวิตแล้ว 2,536,703 ราย โดยประเทศสหรัฐอเมริกา มีผู้ติดเชื้อสูงสุด 29,202,824 ราย อันดับสอง อินเดีย 11,096,440 รายอันดับสาม บราซิล 10,517,232 ราย อันดับสี่ รัสเซีย 4,234,720 ราย และอันดับห้า สหราชอาณาจักร 4,170,519 รายโดยประเทศไทยอยู่ในอันดับที่ 114